Ameriki ni elementi ya kimetali yenye alama Am na namba atomia 95. Kwenye jedwali la elementi inahesabiwa ndani ya kundi la aktinidi. Ni metali laini yenye rangi ya kijivu-kifedha lakini inaoksidika haraka ikifunikwa na tabaka la oksidi kijivu-nyeusi. Ameriki iligunduliwa mwaka 1944 katika maabara ya Chuo Kikuu cha Kalifornia pale Berkeley. Ameriki ni elementi nururifu ambayo inatokea kiasili kwa viwango vidogo sana, inaundwa ndani ya madini ya urani kutokana mbunguo nururifu asilia ya urani. Nusumaisha ya isotopi zake ni hadi miaka 2,737, hivyo haiwezi kudumu muda mrefu kiasili. Inazalishwa katika tanuri nyuklia na maabara kwa kufyatulia nyutroni kwa plutoni. Matumizi yake ni hasa katika vigunduzi moshi ambako inatumiwa kwa viwango vidogo ambavyo si hatari kwa afya. Wikimedia Commons ina media kuhusu: Ameriki Americium at The Periodic Table of Videos (University of Nottingham) ATSDR – Public Health Statement: Americium World Nuclear Association – Smoke Detectors and Americium